पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर में मार्च-अप्रैल में करीब 2000 मरीज होम आइसोलेट किए गए। ये वे मरीज थे, जो एसिंप्टोमैटिक थे। परिवार के किसी सदस्य के पॉजिटिव आने या कांटेक्ट हिस्ट्री होने से कोविड टेस्ट करवाने पर रिपोर्ट पॉजिटिव पाई गई। इनमें 10 से 15 प्रतिशत तक संक्रमण पाया गया। कुछ मरीजों में तो केवल 5 प्रतिशत तक ही संक्रमण पाया गया। लक्षण के आधार पर रैपिड रिस्पॉस टीम ने उन्हें होम आइसोलेट किया। वीडियो कॉलिंग के जरिए चिकित्सकीय परामर्श दिया। उन्हें मेडिकल कीट उपलब्ध करवाई गई।
मरीजों ने हौसला रखा, कोविड प्रोटोकाल का पालन किया तो इनमें से करीब 1965 घर पर ही सात से 10 दिन में स्वस्थ्य हो गए। अब वे घरों के कार्यों में हाथ बंटा रहे हैं, योगा, व्यायाम व प्राणायाम कर रहे हैं। मरीजों का कहना है कि लक्षण पाए जाते ही हम लोगों ने कोविड टेस्ट करवाया और खुद को होम क्वारेंटाइन भी कर लिया। रिपोर्ट पॉजिटिव आने के बाद कोविड प्रोटोकाल का पालन करते हुए इलाज करवाया।
मेडिकल कीट की दवाइयों का समय पर उपयोग किया। जरूरत पड़ने पर आरआर टीम के अधिकारियों को परेशानी बताई। उम्मीद रखी की जल्द स्वस्थ्य होंगे और ऐसा हुआ भी। अब हम सामान्य जीवन जी रहे, कोई परेशानी नहीं है। कोविड विशेषज्ञों का कहना है कि पहले लक्षण में ही कोविड टेस्ट करवाने वाले मरीज पांच से सात दिन में ही स्वस्थ्य हो गए। जिन मरीजों को घर पर आराम नहीं हुआ, ऐसे मरीज कम ही पाए गए। जिन्हें आवश्यकता पड़ने पर कोविड हॉस्पिटल में भर्ती करना पड़ा। अभी 2222 मरीज होम आइसोलेट हैं।
पहले लक्षण में कोविड टेस्ट कराने पर जल्दी रिकवरी
पहले लक्षण में ही कोविड टेस्ट करवाने वाले मरीजों की रिकवरी जल्द होती है। ऐसे अधिकांश मरीजों को हॉस्पिटल में भी भर्ती होने की जरूरत कम ही पड़ती है। घर पर रहकर ही स्वस्थ्य हो जाते हैं। मरीजों को वीडियो कॉलिंग के जरिए चिकित्सकीय परामर्श दिया जाता है। उन्हें मेडिकल कीट उपलब्ध करवाई जाती है।
डॉ. रौनक एलची, नोडल अधिकारी, आरआर टीम
इन्होंने घर पर ही कोरोना को हराया
...और ये खतरा बढ़ा रहे : एक मरीज घर पर ताला लगा भागा, प्रकरण दर्ज
कंटेनमेंट क्षेत्र से संक्रमित मरीजों व उनके परिजनो की बाहर घूमने की सूचना पुलिस को मिल रही थी जिसके बाद एसपी ने चैकिंग दस्ता गठित कर दिया। जिसके बाद सभी सीएसपी संबंधित थाना पुलिस बल के साथ कंटेनमेंट क्षेत्र में पहुंचे। पचास मरीजों को चेक किया गया जिसमें पांच मरीज अस्पताल में भर्ती होना पाए गए, जबकि अभिलाषा कॉलोनी निवासी दीपचंद गाेयल के घर ताला मिला, जिसके खिलाफ नागझिरी थाने में केस दर्ज किया गया।
रविवार को एसपी के निर्देश के बाद सभी अनुभाग के सीएसपी संबंधित थाना टीमों को लेकर कंटेनमेंट क्षेत्र में जांच करने पहुंचे। एडिशनल एसपी अमरेंद्रसिंह चौहान ने बताया कि अब पुलिस टीम प्रतिदिन आकस्मिक रूप से कंटेनमेंट क्षेत्र मंे जाकर किसी भी समय मरीज को चेक करेगी और अगर वह घर पर नहीं मिला तो केस दर्ज किया जाएगा। प्रतिदिन कंटेनमेंट क्षेत्र में की जाने वाली चैकिंग की समीक्षा की जाएगी। रविवार से इसकी शुरूआत कर दी गई है। मरीजों की घर जाकर पुलिस न सिर्फ जानकारी लेगी बल्कि उनका रोज घर होने का प्रमाण भी पता करेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva zho_Hant eng_Latn